Босанскохерцеговачки рукоментни тим у Високом игра против Грчке на квалификацијама за Европско првенство
**Rukomet** je ekipni sport, u kojem igra 6 igrača + golman na jednoj strani, protiv isto tako formirane suparničke ekipe. Igra traje dva puta po 30 minuta, a cilj je dati više golova od protivnika. Ovaj ekipni sport se prije igrao na vanjskim, mahom betonskim terenima, da bi vremenom potpuno prešao u zatvorene dvorane sa parketom ili nekom drugo specijalnom podlogom.

Rukometni teren i oprema
------------------------

Dimenzije rukometnog terena su dužina 40 metara, a širina 20 m. Tereni su uglavnom u natkrivenim prostorima ili dvoranama, a podloga je tradicionalno bio drveni parket, dok se danas koriste umjetni materijali od tvrde gume. Postoje i vanjski tereni, uglavnom od betona ili asfalta, ali se oni uglavnom ne koriste za natjecanja najvišeg nivoa zbog opasnosti od padova i ozljeda igrača. Na terenu se nalaze linije koje određuju pojedine dijelove terena. Na sredini terena se nalazi linija koja odvaja teren na dvije polovice. Na suprotnim stranama terena, i to na na kraćim stranicama, nalazi se po jedan gol, koji je 2 m visok i 3 m širok. U golu je razapeta mreža. Ispred svakog gola nalazi se polukružni prostor, na prosječnoj udaljenosti 6 m od gola, označen punom linijom. Taj se prostor od 6 m na terenu osim što je označen linijom često i oboji drugom bojom, različitom od boje ostatka terena. Na 9 m od gola nalazi se isprekidana polukružna linija tzv. deveterac. Ispred gola na udaljenosti 7 m nalazi se kratka ravna crta koja označava mjesto izvođenja kaznenog udarca, tzv. sedmerca.

Rukometna lopta je takve veličine da je prosječni igrač može držati u jednoj ruci prstima, s dlanom prema dolje, iako naravno smije loptu držati i s obje ruke. Standardno se kao materijal izrade koristi koža, iako ima i lopti od umjetnih materijala.Dimenzije lopte 56cm.

Osnovna pravila rukometa
------------------------

Izvođenje sedmerca u rukometu
Cilj igre je loptom pogoditi gol, tj. postići pogodak. Igra se po dva poluvremena od po 30 minuta, i momčad koja postigne više golova je pobjednik. Igrači smiju rukama dodirivati loptu i dodavati se međusobno, kao i šutirati prema golu. Svaki igrač smije napraviti do tri koraka držeći loptu u ruci, dok za svaki slijedeći korak mora loptu voditi odbijajući je od poda, ili je mora dodati suigraču.

Svi igrači se slobodno kreću po cijelom terenu, osim u prostoru 6 m ispred oba gola. U tom prostoru smije stajati samo po jedan član obrambene momčadi koji se naziva vratar (golman). Ostali igrači smiju iznad prostora od 6 m loptu pokušati uhvatiti ili dodati samo u skoku, dakle za vrijeme leta.

Dvije osnovne faze igre za svaku momčad su faza napada i faza obrane. U fazi napada igrači najčešće koriste formaciju s dva bočna igrača (lijevo i desno krilo), tri vanjska igrača (lijevi vanjski, srednji vanjski i desni vanjski) te pivot ili centar. U obrani se koristi nekoliko različitih varijanti, koje označavaju način postavljanja tj formacije obrambenih igrača ispred svog prostora od 6 m. Tako se recimo koriste obrana 6-0 (šesti igrača u ravnini ispred crte od 6 m), zatim 5-1 (pet igrača u liniji te jedan ispred njih koji pokušava ometati organizatora igre protivničke momčadi), zatim 4-2 a rijeđe se koristi i formacija 3-2-1. Momčad u napadu će ovisno o formaciji obrane pokušati naći način da dođu što bliže golu u što povoljniju poziciju za šut na gol.

Obrambeni igrači smiju do određene mjere ometati napadače u pokušaju dodavanja lopte ili šuta na gol. Ukoliko pri tome koriste udarce ili grubo potezanje protivnika jedan od dva suca će dosuditi prekršaj. Za izrazito grube prekršaje može se dobiti kazna žutog ili crvenog kartona, isključenja na dvije minute ili trajnog isključenja iz igre. Kod isključenja na dvije minute momčad nema pravo zamjene isključenog igrača za vrijeme trajanja kazne. Prekršaj se izvodi s mjesta gdje je počinjen osim u dva slučaja:

* ukoliko je prekršaj napravljen u zoni deveterca a pri tom nije bilo izrazite prilike za postizanje gola, dosuđuje se tzv. deveterac, koji se izvodi s isprekidane crte deveterca na mjestu najbliže prekršaju
* ukoliko je prekršaj bio u zoni oko 6 m i to u trenutku izrazite šanse za postizanje pogotka (već upućen šut ili igrač koji je slobodan u izglednoj poziciji za šut na gol) dosuđuje se kazneni udarac sedmerac. Kod izvođenja sedmerca svi obrambeni igrači moraju stajati iza prostora deveterca, a jedan napadač upućuje izravni udarac na gol s pozicije sedam metara.

Rukomet se danas igra u muškoj i ženskoj konkurenciji, te u različitim dobnim skupinama. Rukomet je i standardni olimpijski sport, u programu Igara neprekidno od Igara u Munchenu 1972. godine do danas.

Natjecanja za reprezentacije
----------------------------

Svjetska rukometna prvenstva   

Svjetska rukometna prvenstva za žene   

Rukomet na Olimpijskim igrama   

Europska rukometna prvenstva   

Europska rukometna prvenstva za žene   

Afrička rukometna prvenstva   

Afrička rukometna prvenstva za žene   

Azijska rukometna prvenstva   

Azijska rukometna prvenstva za žene   

Oceanijska rukometna prvenstva   

Panamerička rukometna prvenstva   

Panamerička rukometna prvenstva za žene   

Rukomet na Panameričkim igrama   

Ženski rukomet na Panameričkim igrama

Natjecanja za klubove
---------------------

Liga prvaka u rukometu   

Liga prvaka u rukometu za žene   

Kup pobjednika kupova u rukometu   

Kup pobjednika kupova u rukometu za žene   

Kup EHF   

Kup EHF za žene   

Challenge kup

Rukomet u Crnoj Gori
--------------------

Najpoznatiji klubovi:

* ŽRK Budućnost, Podgorica
* [[RK Lovćen)], Cetinje
* RK Berane, Berane
* RK Mojkovac, Mojkovac
* [(RK Gorica)], Podgorica

Rukomet u BiH
-------------

Najpoznatiji rukometni klubovi sa prostora BiH su:

* RK Borac, Banja Luka
* RK Borac, Travnik
* RK Bosna, Sarajevo
* RK Bosna, Visoko
* RK Izviđač, Ljubuški
* RK Sloga, Doboj
* RK Željezničar, Sarajevo
* RK Krivaja, Zavidovići
* RK Sloboda Solana, Tuzla
* HMRK Zrinjski, Mostar
* RK Gračanica, Gračanica
* RK Derventa, Derventa
* RK Konjuh, Živinice
* MRK Goražde, Goražde
* RK Leotar , Trebinje

Vanjski linkovi
---------------

* Handball rules in English
* International Handball Federation
* International Handball Forums Arhivirano 2006-05-25 na Wayback Machine-u
* National Handball Teams
* University of Southampton Handball Club
* East Kilbride Handball Club Arhivirano 2007-03-13 na Wayback Machine-u
* USA National Team
* Scottish Handball Association
* British Handball Association Official Website

***Rukomet*** na Wikimedijinoj ostavi